Obscured by Clouds (სიმღერა)
„Obscured By Clouds“ — პირველი კომპოზიცია ინგლისური პროგრესული როკ-ჯგუფ პინკ ფლოიდის 1972 წლის ამავე სახელწოდების ალბომზე. კომპოზიცია მთლიანად ინსტრუმენტულია. იგი იწყება EMS VCS 3 სინთეზატორის აკორდებით, თან ახლავს დასარტყამი ინსტრუმენტების რითმი და დეივიდ გილმორის გიტარა. მას მიჰყვება კომპოზიცია „When You're In“. ორივე ინსტრუმენტული ნომერი სრულდებოდა 1972 წლის კონცერტებზე.